31995R1307
L 126/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1307/95 НА КОМИСИЯТА
от 8 юни 1995 година
за изменение на Регламент (ЕИО) № 2273/93 относно определяне на интервенционните центрове за зърнени култури
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Австрия, Финландия и Швеция,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1), последно изменен с Акта за присъединяване на Австрия, Финландия и Швеция и с Регламент (ЕО) № 3290/94 (2), и по-специално член 5 от него,
като има предвид, че Регламент (ЕИО) № 2273/93 на Комисията от 28 юли 1993 г. (3), последно изменен с Регламент (ЕО) № 3129/94 (4), трябваше да бъде адаптиран, за да бъде приведен в съответствие с разпоредбите на Акта за присъединяване;
като има предвид, че броят на интервенционните центрове, определен за Швеция, се оказа недостатъчен, за да гарантира, че режимът на интервенция функционира правилно в тази страна; като има предвид, че броят на интервенционните центрове следва съответно да се увеличи; като има предвид, че допълнителните интервенционни центрове в Швеция са определени въз основа на географското им разположение и складовите съоръжения, която трябва да позволяват складиране и разпореждане със значителни количества зърнени култури;
като има предвид, че ако интервенцията следва да функционира ефективно в Швеция, считано от 1994/95 пазарна година, въведените съгласно настоящия регламент промени следва да влязат в сила възможно най-бързо; като има предвид, че настоящият регламент съответно следва да започне да се прилага веднага щом това е възможно;
като има предвид, че предвидените в настоящия регламент мерки са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Частта в приложението към Регламент (ЕИО) № 2273/93, отнасяща се до Швеция, се заменя с приложението към настоящия документ.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 юни 1995 година.